
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИНЧЕ 
ЯЛ ХУҪАЛӐХНЕ АТАЛАНТАРАС, ЯЛ 
ТЕРРИТОРИЙӖСЕНЕ ÇИРӖППӖН АТАЛАНТАРАС ӖҪРЕ ПАТШАЛӐХ ПУЛӐШӐВНЕ ИЛМЕ ЗАЯВКӐСЕМ 
ПАМАЛЛИ ЙӖРКЕ ÇИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 28-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Ял хуҫалӑхне аталантарасси ҫинчен" 2006 ҫулхи раштав уйӑхӗн 29-мӗшӗнчи 264-ФЗ №-лӗ саккунӗн 7 статйипе килӗшӳллӗн Чӑваш Республикинче ял хуҫалӑхне аталантарас, ял территорийӗсене ҫирӗппӗн аталантарас ӗҫре патшалӑх пулӑшӑвне илме физически сӑпатсем тата юридически сӑпатсем заявкӑсем памалли йӗркене палӑртать.

2 статья.	Ял хуҫалӑхне аталантарас, ял территорийӗсене ҫирӗппӗн аталантарас ӗҫре патшалӑх пулӑшӑвне илме заявкӑсем памалли йӗрке
1. Физически сӑпатсем тата юридически сӑпатсем (малалла – заявка паракансем) ял хуҫалӑхне аталантарас, ял территорийӗсене ҫирӗппӗн аталантарас ӗҫре патшалӑх пулӑшӑвне илме заявкӑсене (малалла – заявкӑсем) Чӑваш Республикин патшалӑх аграри политикине пурнӑҫлама полномочи панӑ Чӑваш Республикин ӗҫ тӑвакан органне (малалла – полномочиллӗ орган) хут ҫине ҫырса е Федерацин "Ял хуҫалӑхне аталантарасси ҫинчен" 2006 ҫулхи раштав уйӑхӗн 29-мӗшӗнчи 264-ФЗ №-лӗ саккунӗн 171 статйипе килӗшӳллӗн электронлӑ майпа параҫҫӗ.
2. Заявка памалли срока, заявка ҫумне хушса хумалли документсен переченьне Чӑваш Республикин Министрсен Кабинечӗн йышӑнӑвӗсемпе палӑртаҫҫӗ.
Хут ҫине ҫырнӑ заявкӑна заявка паракан хӑй е заявка параканӑн представителӗ парать е тата почта ҫыхӑнӑвӗн мелӗпе усӑ курса полномочиллӗ орган адресӗпе ярса парать.
3. Хут ҫине ҫырнӑ заявкӑсене полномочиллӗ орган вӗсем килсе ҫитнӗ кун хыҫҫӑнхи пӗрремӗш ӗҫ кунӗнчен кая юлмасӑр Чӑваш Республикин ӗҫ тӑвакан органӗсен электронлӑ документсен ҫаврӑнӑшӗн тытӑмӗнче регистрацилет. 

3 статья. Ҫак Саккун вӑя кӗресси
Ҫак Саккун 2026 ҫулхи пуш уйӑхӗн 1-мӗшӗнчен пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

